FINNOMENA Market Alert: ตลาดหุ้นเวียดนามพุ่งเกือบ 5% หลังนักลงทุนต่างชาติสะสมมากเป็นประวัติการณ์ - FINNOMENA
ตลาดหุ้นเวียดนาม (VN 30) ปรับตัวขึ้น 4.83% สู่ระดับ 1,092.99 จากแรงซื้อของนักลงทุนต่างชาติ โดย ETF Flow ของกองทุนที่ลงทุนในตลาดหุ้นเวียดนามมีเงินไหลเข้าสุทธิ 282 ล้านดอลลาร์สหรัฐฯ
2 ธ.ค. 2565

วันนี้ 2 ธ.ค. 65 ตลาดหุ้นเวียดนาม (VN 30) ปรับตัวขึ้น 4.83% สู่ระดับ 1,092.99 จากแรงซื้อของนักลงทุนต่างชาติ โดย ETF Flow ของกองทุนที่ลงทุนในตลาดหุ้นเวียดนามมีเงินไหลเข้าสุทธิ 282 ล้านดอลลาร์สหรัฐฯ ในเดือนพ.ย. ซึ่งสูงสุดนับตั้งแต่มีการรวบรวมข้อมูล ทั้งนี้ในช่วงเดือนพ.ย. ที่ผ่านมาตลาดหุ้นเวียดนามมีการปรับตัวลดลงอย่างรุนแรงทำจุดต่ำสุดที่ระดับ 904.77 จุด ณ วันที่ 15 พ.ย. ส่งผลทำให้ Valuation ของตลาดหุ้นเวียดนามอยู่ในระดับ Deep Discount ซึ่งเป็นปัจจัยดึงดูดแก่นักลงทุนต่างชาติให้เริ่มกลับเข้ามาซื้อหุ้นเวียดนามในช่วงที่ผ่านมา
รวมถึงการผ่อนคลายของปัญหาต่างๆ ที่เคยกดดัน อาทิ สภาพคล่องของหุ้นกลุ่มอสังหาฯ และคุณภาพสินเชื่อของกลุ่มการเงิน สอดคล้องกับมุมมองของ S&P ที่ระบุว่าปัญหาทางด้านสภาพคล่องได้ผ่านจุดแย่ที่สุดไปแล้ว และสภาวะ Risk-on ของตลาดการเงินทั่วโลกหลังจากเฟดส่งสัญญาณชะลอขึ้นอัตราดอกเบี้ยหนุนต่อตลาดหุ้นเวียดนามให้ปรับตัวขึ้น 13.1% (WoW) ในสัปดาห์นี้
FINNOMENA Investment Team มองว่าตลาดหุ้นเวียดนามมีทิศทางเชิงบวกในระยะสั้นมากขึ้น โดยเฉพาะอย่างยิ่งเมื่อพิจารณาระดับ Valuation ที่อยู่ในระดับที่ถูกเมื่อเทียบกับหุ้นโลก โดยปัจจุบัน P/E 12M ของตลาดหุ้นเวียดนามอยู่ที่ 8.5 เท่า หรือ -1.8 S.D. ในรอบ 10 ปี รวมไปถึงแรงเข้าซื้อสะสมของนักลงทุนต่างชาติเพิ่มเติม ซึ่งสะท้อนผ่านทาง Foreign Limit ของหุ้นต่าง ๆ ยังคงเต็มและมีค่า Premium ในระดับสูง และศักยภาพในการเติบโตทางเศรษฐกิจที่สูง จึงแนะนำทยอยสะสมเพื่อการลงทุนระยะยาว
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นเวียดนาม
แชร์บทความ: